Document ID: 31988L0465

A Bizottság irányelve
(1988. június 30.)
a kerekes mezőgazdasági vagy erdészeti traktorok vezetőülésére vonatkozó tagállami jogszabályok közelítéséről szóló 78/764/EGK irányelvnek a műszaki fejlődéshez való hozzáigazításáról
(88/465/EGK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 88/297/EGK [1] irányelvvel módosított, a kerekes mezőgazdasági vagy erdészeti traktorok típusjóváhagyására vonatkozó tagállami jogszabályok közelítéséről szóló, 1974. március 4-i 74/150/EGK [2] tanácsi irányelvre és különösen annak 11. cikkére,
mivel a szerzett tapasztalatok alapján és a jelenlegi műszaki színvonalat figyelembe véve lehetőség nyílik a szabványos traktorok osztályozására vonatkozó szabályokat tartalmazó, a legutóbb a 87/354/EGK irányelvvel [3] módosított 78/764/EGK tanácsi irányelv [4] módosítására, továbbá bizonyos rendelkezéseinek pontosítására és kiegészítésére;
mivel az ISO az Európában és az Amerikai Egyesült Államokban folytatott kutatások eredményei alapján ezen új osztályozást elfogadta;
mivel ezen irányelv rendelkezései összhangban vannak a mezőgazdasági vagy erdészeti traktorok kereskedelme műszaki akadályainak megszüntetéséről szóló irányelveknek a műszaki fejlődéshez történő hozzáigazításával foglalkozó bizottság véleményével,
ELFOGADTA EZT AZ IRÁNYELVET:
1. cikk
A 78/764/EGK irányelv I. és II. melléklete ezen irányelv mellékletének megfelelően módosul.
2. cikk
(1) 1988. október 1-jétől a tagállamok:
a) - semmilyen típusú traktor vonatkozásában nem tagadhatják meg az EGK-típusjóváhagyás megadását, vagy a 74/150/EGK irányelv 10. cikke (1) bekezdésének utolsó francia bekezdésében előírt típusbizonyítvány kiadását, vagy a nemzeti típusjóváhagyás megadását, vagy
- nem tilthatják meg a traktorok első forgalomba helyezését,
amennyiben a szóban forgó traktortípus vagy e traktortípusok vezetőülése megfelel ezen irányelv előírásainak;
b) - semmilyen vezetőülés vonatkozásában nem tagadhatják meg az EGK-típusjóváhagyás vagy a nemzeti típusjóváhagyás megadását, ha az megfelel ezen irányelv előírásainak, vagy
- nem tilthatják meg a vezetőülések piaci értékesítését, ha azok rendelkeznek az ezen irányelv előírásaival összhangban kiadott EGK alkatrésztípus-jóváhagyási jellel.
(2) 1989. október 1-jétől a tagállamok:
a) - nem adhatják meg többé a 74/150/EGK irányelv 10. cikke (1) bekezdésének utolsó francia bekezdésében előírt típusbizonyítványt olyan traktortípusra, amelynek vezetőülése nem felel meg ezen irányelv előírásainak.
- elutasíthatják a nemzeti típusjóváhagyás megadását olyan traktortípus vonatkozásában, amelynek vezetőülése nem teljesíti ezen irányelv előírásait,
b) - nem adhatják meg az EGK-alkatrésztípus-jóváhagyást olyan vezetőülés-típusokra, amelyek nem teljesítik ezen irányelv előírásait,
- elutasíthatják a nemzeti típusjóváhagyás megadását olyan vezetőülés-típusokra, amelyek nem felelnek meg ezen irányelv előírásainak.
3. cikk
A tagállamok hatályba léptetik azokat a rendelkezéseket, amelyek szükségesek ahhoz, hogy ennek az irányelvnek legkésőbb 1988. szeptember 30-ig megfeleljenek. Erről haladéktalanul tájékoztatják a Bizottságot.
4. cikk
Ennek az irányelvnek a tagállamok a címzettjei.
Kelt Brüsszelben, 1988. június 30-án.

Labels: 8
6